title: Freida Pinto
text: Freida Pinto (naixita o 18 d'octubre de 1984) ye una actriz y modelo india conoixita por o suyo papel de Latika en a cinta ganadora d'un Oscar en l'anyo 2008 Slumdog Millionaire. Pinto tamién ganó ixe mesmo anyo o Premio d'o Sendicato d'Actors a o Millor Reparto por ista mesma cinta. En 2010, ha feito parti d'as cintas You Will Meet a Tall Dark Stranger y como actriz principal en Miral.
  
  Primers anyos 
  Freida Pinto naixió o 18 d'octubre de 1984 de Bombai en una familia de catolicos mangaloreanos. Su mai, Sylvia, ye directora d'a St John's Universal High School (en Goregaon), y su pai, Frederick, ye executivo en o Banco de Baroda. A suya chirmana gran ye productora asociata d'a canal de noticias NDTVl. Dende que teneba cinco anyos Pinto soniaba con estar actriz. Con diez anyos d'edat, ya yera influenciata por l'actriz y modelo india Sushmita Sen ganadora d'o títol de Miss Universo 1994, lo que estió un punto decisivo en a suya vida. Pinto estudió en a escuela St. Joseph School en Malad, Bombai y dimpués fació o Bachillerato d'Artes (BA) con especialidat en Literatura anglesa, y as asignaturas de Psicolochía y Economicas en o St. Xavier's College de Bombai. Por ixas envueltas, mientres estudeaba en St. Xavier actuaba como aficionata en diferents obras de teatro. Poco dimpués dentro en l'academia de modelos Elite Model Management a on que estió dos anyos y meyo.
  
  Carrera como actriz 
  
  Antis d'actuar en Slumdog Millionaire, Pinto presentó o programa internacional de viaches en anglés, Full Circle, en a canal de televisión Zee TV entre os anyos 2006 y 2008. Pinto tamién heba apareixito en quantos anuncios de televisión y prensa de productos como os chicles Wrigley, Škoda, Vodafone India, Airtel, u DeBeers. Pinto treballó quatre anyos como modelo, apareixendo en diferents programas y portaladas de revistas. Aprendió interpretación en o Barry John's Acting Studio en Andheri chunto a o director teatral Barry John. Dimpués de seis meses de prebas, le gritoron ta fer una preba ta la cinta Slumdog Millionaire. Dimpués d'as prebas fue trigata por Danny Boyle ta actuar en Slumdog Millionaire.
  
  Pinto debutó en una cinta de cine en 2008. Slumdog Millionaire recenta a historia d'un choven procedent d'as chabolas de Bombai que participa en un concurso de televisión, superando as alufras d'a chent y fendo que a os organizadors d'o programa y as fuerzas de seguridat sospeiten d'ell. En a cinta, Pinto fa o papel de Latika, a mesacha d'a que Jamal (Dev Patel) ye enamorato. En o Festival Internacional de Cine de Toronto 2008 a cinta ganó o Cadillac People's Choice Award. En a edición d'os Globos d'Oro 2009, a cinta ganó quatre premios. Pinto fue nominata tamién a o premio a la "Millor Actriz Segundaria" en os Premios BAFTA 2009, L'actriz chunto con os suyos companyers ganó o Premio d'o Sendicato d'Actors a o Millor Reparto por Slumdog Millionaire.
  
  Pinto ha actuato chunto con Antonio Banderas, Josh Brolin, Anthony Hopkins, Anupam Kher y Naomi Watts, en a comedia dramatica You Will Meet a Tall Dark Stranger dirichita por Woody Allen y presentata en o Festival de Cine de Canas 2010. Tamién ha treballato en a cinta de sciencia ficción Rise of the Apes, antecesora d'a cinta Planet of the Apes (2001), chunto a James Franco. En ista cinta interpreta o papel de Caroline, una especialista en primates, que estudea a os monos que i apareixen. Apareixerá tamién en a cinta de fantasía-acción-drama de 2011, Immortals, en a que interpreta a la sacerdotisa Phaedra.
  
  Atros treballos 
  Pinto ha colaborato con Andre Agassi y Steffi Graf refirmando a suya organizacion, l'"Agassi Foundation". Ye a sola actriz india que ha feito parti d'a suya replega de fundos anyal, "O 15eno Grand Slam por os Ninos", a on que se recullen diners t'aduyar a os ninos probes.
  
  Acullita popular 
  Pinto ha amaneixito en "lista d'as personas mas politas" y a "Lista d'as mullers millor vestitas d'o mundo" feitas por a revista People. Tamién apareixió en una enqüesta feita por Askmen.com en 2010 entre as "99 Mullers mas Deseatas". D'alcuerdo con o The Daily Telegraph, ye actualment l'actriz india millor pagata (encara que no s'encluye entre as estrelas de Bollywood, ya que no ha feito parti de garra cinta de Bollywood). Tamién se troba seguntes a lista de l'anyo 2009 que fa anyalment a revista Vogue entre as 10 mullers con mas estilo. O 13 de mayo de 2009, Pinto se convirtió en a nueva imachen de L'Oréal. En zaguerías de 2010, TC Candler metió a Pinto en o puesto 6 d'a lista de "Caras mas politas", por dezaga d'Alison Brie con o numero 5 y debant d'Alice Eve en o puesto numero 7.
  
  Vida personal 
  
  Pinto s'heba comprometito con o que yera o suyo novio dende feba dos anyos o publicista Rohan Antao. En chinero de 2009, Pinto crebó o suyo compromís con Rohan y prencipió a salir con o tamién actor de Slumdog Millionaire Dev Patel. Antao dió una entrevista a un periodico britanico parlando sobre a suya relación y a prensa india dició que a parella s'heba casato en secreto.
  
  Pinto tien formación de danza clasica india asinas como de salsa. Actualment reside en a localidat d'Orlem situata d'o districto de Malad en Bombai.
  
  Filmografía
  
  Vinclos externos 
  
    Ficha de Pinto en Internet Movie Database.
  
  Referencias 
  
  1984 (naixencias)
  Actrices d'a India
  Modelos d'a India